Junior Malanda

Bernard Malanda-Adje (28 Ogos 1994 – 10 Januari 2015) atau nama samarannya Junior Malanda, merupakan pemain bola sepak Belgium dan kali terakhir beliau bermain untuk kelab VfL Wolfsburg.

Beliau meninggal dunia pada 10 Januari 2015 apabila kereta yang dinaikinya terbabas di utara Jerman.

Kerjaya
Malanda memulakan kerjayanya di kelab remaja R.S.C. Anderlecht. Pada 1 Julai 2007, Malanda berpindah ke kelab Lille OSC. Beliau kemudian kembali ke kelab Zulte Waregem. Di Waregem, beliau bermain sebanyak 65 perlawanan, menjaringkan lapan gol serta lima hantaran.

Pada 31 Julai 2013, VfL Wolfsburg menandatangani Malanda bersama bayaran sebanyak €4juta. Namun, beliau dipinjam semula ke bekas kelabnya, Waregem di Belgium.

Beliau membuat debut untuk Wolfsburg ketika menang 3–0 ke atas Mainz 05. Malanda menjaringkan gol pertamanya di Bundesliga ketika menang 3-1 ke atas Werder Bremen. Namun, kecederaan yang dialaminya terpaksa beliau berehat sepanjang musim 2013–14. Pada musim 2014–15, beliau membuat 10 penampilan dan membuat dua hantaran.

Kematian
Pada 10 Januari 2015, pada pukul 3:25 pm waktu tempatan, Malanda dalam perjalanan ke utara Jerman. Kemudian kereta yang dipandunya hilang kawalan lalu merempuh sebuah pokok di tepi jalan. Polis mengesahkan Malanda tidak memakai tali pinggang keledar ketika berlakunya kemalangan dan membuatkan beliau tercampak serta meninggal dunia di tempat kejadian. 

Pengurus Wolfburg, Peter Smeets mengatakan Malanda telah memandu kereta dengan melebihi had laji enam bulan sebelum kejadian iaitu beliau memandu sekitar 200 km/j. Pemain bola sepak ternama termasuk Thibaut Courtois, Nicklas Bendtner, Benedikt Höwedes, Kevin De Bruyne, Mario Götze dan ramai lagi telah melakukan penghormatan terakhir kepada beliau dalam media sosial.

Pautan luar

 
 Belgium Stats 

Kelahiran 1994
Kematian 2015
Pemain bola sepak Belgium
Pemain SV Zulte Waregem
Pemain VfL Wolfsburg